Gunnar Danbolt
Store norske leksikon,Kunst og estetikk,Bildende kunst,Kunstvitenskap,Kunsthistorikere og -kritikere
Gunnar Danbolt er en norsk kunsthistoriker. Han har utviklet kunstteori og kunstpedagogikk som sine spesialiteter. Danbolt er kanskje særlig kjent som popularisator, og har i skrift og tale spredt kunnskap om kunst og kunstproblemer vedrørende alle epoker.
Danbolt ble mag.art. i kunsthistorie på avhandlingen Pozzoen i San Bartolomeo all`Isola i Roma. Romersk skulptur på 1000-tallet (1971). Han har i alle år virket ved Universitetet i Bergen, der han ble professor i europeisk kunsthistorie i 1984. Danbolt har utgitt en rekke kunsthistoriske publikasjoner, og har vært sterkt deltakende i mediebildet, blant annet i radioprogrammet Kunstreisen. Les mer i Store norske leksikon kunsthistorie Gunnar Danbolt i Norsk biografisk leksikon